En indeksfond kan både have en fysisk eller en syntetisk eksponering. Anvendelse af syntetisk replikering kan give anledning til spørgsmål vedrørende en potentiel modpartsrisiko. Her er det vigtigt at understrege, at Nordnets nye indeksfonde helt på samme måde som en fysisk replikeret fond ejer underliggende aktiver svarende til fondens værdi. Forskellen er, at Nordnets fonde stiller aktiverne som sikkerhed for swap-aftaler med det formål at replikere afkastet på et givent indeks. Fondens underliggende aktiver er placeret i et såkaldt segregeret depot i en anden bank og er hermed ikke forbundet med nogen modpartsrisiko. Da swap-aftalernes værdi opgøres hver dag, er den modpartsrisiko, der er forbundet med Nordnets indeksfonde, altså begrænset til det daglige afkast, og her har vi altså JP Morgan, der er USA's største bank, som modpart. Ydermere er vores indeksfonde UCITS godkendte.